‫היי.‬
‫-שלום.‬
‫חשבתי שאחזור לפני שתתעוררי.‬
‫זה מה שאת עושה כשאני לא כאן?‬
‫כי אני אוהב את זה.‬
‫זה ביני לבין יצורי היער שבחוץ.‬ ‫-הבנתי.‬
‫טוב, בשמי ובשם שלל חיות הבר בחוץ,‬
‫אנחנו מעריצים גדולים שלך.‬
‫תודה.‬
‫זה מהסנאים.‬
‫זה ממני.‬ ‫-תודה.‬
‫אבל ברצינות, אני שמח שאת מרגישה טוב יותר.‬
‫גם אני.‬
‫ואני רואה שפתחת כאן שולחן.‬
‫אה, כן. היה יותר אוכל קודם.‬ ‫הרבה יותר, אבל…‬
‫אכלתי אותו.‬
‫אז השאר בשבילך. תתכבד.‬
‫אני צריכה ללכת.‬
‫אני יוצאת לדיג עם דוק.‬ ‫-מה אמרת?‬
‫דיג.‬
‫דיג?‬ ‫-מה?‬
‫כשעזבתי את המרפאה,‬ ‫הצעתי לדוק שנצא לדוג יחד, והוא הסכים.‬
‫ואחרי שאשטוף את ריח הדגים מהגוף שלי,‬
‫אני יוצאת לארוחת צהריים מאוחרת‬ ‫עם מעגל התפירה,‬
‫ואז ברי מארחת אותי לערב בנות.‬
‫נחמד שכולם תומכים בך.‬ ‫-כן.‬
‫נראה שאצטרך לחלוק בכוכבת שלי.‬
‫אין לך יום עמוס?‬
‫כן. מגיעים היום חומרי בנייה,‬ ‫אבל לא אהיה עסוק מדי.‬
‫אני יכול לקבוע תור לד"ר לורטון‬ ‫כדי לבדוק מתי נוכל להתחיל לנסות שוב.‬
‫כן.‬
‫אולי נדבר על זה אחר כך?‬ ‫-בטח.‬
‫תודה על הפרחים ועל הקפה.‬
‫בבקשה.‬ ‫-אוהבת אותך.‬
‫אוהב אותך.‬
‫בהצלחה בדיג.‬
‫תודה.‬
‫- וירג'ין ריבר -‬
‫אנחנו צריכים לדבר על מה שקרה.‬
‫רעיון טוב.‬
‫אני נשבע,‬
‫הייתי בסקרמנטו לגמרי במקרה.‬
‫לא היה לי מושג שברי תהיה שם.‬
‫נתקלנו זה בזו בבית המשפט.‬
‫רק ניסיתי לתמוך.‬
‫למה לא סיפרת לי על זה?‬
‫ידעתי שאם אגיד לך, כנראה תגיב בצורה רעה.‬
‫וצדקתי.‬
‫אם אתה באמת רוצה‬ ‫שיהיה לך סיכוי לחזור אליה,‬
‫אנחנו חייבים להפיל את מליסה.‬
‫הבאת לי מכשיר הקלטה או לא?‬
‫כן.‬
‫שיהיה עליך היום. כל היום.‬
‫בעולם מושלם, תגרום למליסה להודות‬
‫שהיא מלבינה כספי סמים דרך אתר הגלמפינג‬
‫ותשיג פרטים על מיקום הסמים ועל המשלוחים.‬
‫אתה מצפה שהיא תגיד את כל זה כשג'ק נמצא שם?‬
‫תדבר איתה בפרטיות, תדובב אותה.‬ ‫-בסדר.‬
‫אבל אני אומר לך, אם היא לא תתוודה בקרוב,‬
‫אני לא אמשיך לשקר לג'ק ולברי.‬
‫אז תתרכז במטרה שלנו.‬
‫בוקר טוב.‬
‫הגעת מוקדם.‬ ‫ואת לבושה יפה מאוד, אני חייבת לציין.‬
‫אחלה טוויד.‬
‫אני ראשת הסגל של ראשת העיר.‬ ‫רציתי לעשות רושם טוב ביום הראשון.‬
‫התרשמתי מאוד.‬
‫אל תתרגלי לזה. זה רק ליום הראשון.‬
‫יש לי רק בגד אחד כזה.‬
‫הבגדים לא עושים את האישה.‬
‫עכשיו… הכנתי רשימת משימות להיום.‬
‫זאת מגילה באורך התנ"ך.‬
‫טוב, הברית החדשה. ובכל זאת.‬
‫יש לנו הרבה עבודה.‬
‫אבל למזלך,‬ ‫ראשת הסגל שלך מלאה בקפאין ומוכנה לעבודה.‬
‫אני חושבת שהעדיפות הראשונה היא למצוא פתרון‬
‫לאנשים שאיבדו את ביתם‬ ‫וישנים באולם הספורט בביה"ס.‬
‫אולי יעברו חודשים עד שהם ימצאו דיור קבוע.‬
‫העדיפות הראשונה שלך היא לצאת מהפיג'מה.‬
‫פתרון משבר הדיור‬ ‫יהיה הפריט השני בסדר היום.‬
‫רעיון טוב. בוקר טוב, דני.‬
‫בוקר טוב, הופ.‬ ‫-מה אתה עושה היום?‬
‫יש לי ריאיון עבודה במוסך של ברט.‬
‫בהצלחה.‬ ‫-תודה.‬
‫בוקר טוב.‬
‫אלווה אותך החוצה בזמן שהופ מחליפה בגדים.‬
‫מה?‬
‫מה אני יכול להגיד?‬
‫החברה הפוליטיקאית החזקה שלי מאוד סקסית.‬
‫פוליטיקאית חזקה?‬
‫בחייך, לא צריך להגזים.‬
‫את צוחקת?‬ ‫את ראשת הסגל של ראשת העיר. זה אדיר.‬
‫הקידום הזה הוא עניין גדול.‬
‫- הופ + ליז לניצחון -‬
‫ביקשתי מקוני להכין את זה.‬
‫זה ממש מתוק.‬
‫אבל הופ ואני לא מנהלות קמפיין בחירות.‬ ‫-עוד לא.‬
‫אבל עכשיו כבר יש לכן משהו לחלק,‬ ‫וחבר שמוכן לשכנע אנשים להצביע לכן.‬
‫אני מעריכה את התמיכה.‬
‫כמובן.‬
‫אז המוסך של ברט? זה יכול להיות מעניין.‬
‫זה די תלוש,‬ ‫אבל הוא היחיד שהזמין אותי לריאיון.‬
‫ויהיה טוב ללמוד‬ ‫איך לתקן מכונית או להחליף צמיג,‬
‫או ללמוד על סוגים שונים של מפתחות ברגים.‬ ‫בדקתי, ויש 40 סוגים.‬
‫טוב לדעת.‬
‫בהצלחה בריאיון.‬
‫תודה.‬
‫"הופ וליז לניצחון."‬
‫נתראה.‬
‫אני חייבת לומר,‬ ‫זה הרבה יותר מרגיע ממה שציפיתי.‬
‫טוב, נחמד לדוג דגים, אבל…‬
‫אני אוהב להיות כאן‬ ‫כי זה נותן לי זמן לחשוב.‬
‫ולפעמים אני אפילו מדבר עם הדגים.‬
‫באמת?‬
‫הם עונים לך?‬
‫הם יודעים להקשיב.‬
‫אין לחץ.‬
‫אין ציפיות בסירה הזאת.‬
‫טוב, ניסיתי להתחמק מהשקט היום.‬
‫הקשבתי למוזיקה‬ ‫וניסיתי להשתיק את המחשבות שלי.‬
‫כן.‬
‫אבל הן תמיד צפות שוב, נכון?‬
‫כן.‬ ‫-אל תלחיצי את עצמך.‬
‫את מעבדת הרבה מבחינה רגשית ופיזית, ו…‬
‫לוקח זמן לרפא לב שבור.‬
‫אתה יודע,‬ ‫נהגתי לומר את זה לאימהות כל הזמן, ו…‬
‫זה שונה מאוד כשאת המטופלת.‬
‫אני יכול להזדהות.‬
‫אני באותה סירה.‬
‫קלטתי מה עשית.‬
‫כן, אבל בעבודה שלנו‬ ‫לפעמים קשה ליישם את העצות שנותנים לאחרים.‬
‫איך הולך עם קמרון במרפאה?‬
‫הצעתי לו להיות שותף בניהול המרפאה.‬
‫דוק, זו בטח הייתה החלטה ממש קשה.‬ ‫-כן.‬
‫טוב, אני לא עוזב מייד, את יודעת,‬
‫ובגלל מצב הראייה שלי,‬ ‫אני צריך שהוא ימלא תפקיד גדול יותר.‬
‫אני ממש אשמח אם תהיי שם בתקופת המעבר הזאת.‬
‫העבודה תמיד עזרה לי בזמנים קשים.‬
‫אני אשמח.‬
‫טוב, זה היה קל.‬
‫כן, לא היה קל לעזוב את המרפאה.‬
‫אני חושבת שהופ צדקה.‬
‫מקצוע הסיעוד מעולם לא היה רק עבודה בשבילי.‬
‫זו שליחות.‬
‫אז מתי אתה רוצה שאתחיל?‬ ‫-ברגע שתהיי מוכנה.‬
‫בסדר.‬
‫רגע, זה…? אני…?‬
‫אני…‬ ‫-תמשכי את החוט.‬
‫בסדר.‬ ‫-כן. יופי.‬
‫בסדר. נראה לי שדגת את הדג הראשון.‬ ‫-דגתי דג?‬
‫- איירסטרים -‬
‫אני לא מוצאת את המגפיים שלי.‬
‫הייזל, אין לנו זמן.‬ ‫אנחנו חייבות ללכת. תקשיבי…‬
‫אבל המגפיים שלי…‬
‫בסדר, אבדוק בתיקים שלי.‬ ‫-לארק?‬
‫אלוהים. בריידי.‬
‫היי.‬ ‫-היי.‬
‫מה את עושה פה?‬ ‫-לא ידעתי שמישהו…‬
‫סליחה. זה כל כך מביך.‬
‫אנחנו עוזבות. בבקשה, תשכח שהיינו כאן.‬
‫היי, בריידי.‬ ‫-היי, ילדונת.‬
‫הייזל, תארזי את הצעצועים שלך?‬ ‫-בסדר.‬
‫היי.‬
‫מה קורה?‬
‫היינו בבית הספר היסודי‬ ‫עם שאר המפונים, אבל…‬
‫הייזל לא הצליחה להירדם,‬ ‫והיא התחילה להתחרפן.‬
‫עברתי כאן וראיתי את הקרוואנים הריקים.‬
‫חשבתי שנישן כאן לילה אחד ונעזוב על הבוקר,‬
‫אבל השעון המעורר לא העיר אותי.‬
‫בבקשה אל תתקשר למשטרה. אני מצטערת.‬ ‫-זה בסדר, באמת.‬
‫רק עשית מה שאימא טובה עושה.‬
‫הייתי נותן לכן להישאר עוד,‬ ‫אבל זה לא תלוי בי.‬
‫חוץ מזה, אתן לא רוצות להישאר כאן.‬ ‫הבנייה עומדת להתחיל.‬
‫היי, מה קורה?‬
‫בוקר טוב.‬
‫היי.‬
‫אני זוכרת אותך.‬
‫כן, ואני זוכר אותך.‬
‫בייגל, נכון?‬
‫לא, הייזל.‬
‫אה, הייזל.‬
‫לא בגט?‬
‫לא.‬ ‫-לא?‬
‫לא.‬ ‫-פיתה?‬
‫מה קורה?‬
‫אתה יודע מה? אנחנו…‬ ‫-בריידי מנסה לחסוך ממני מבוכה, אבל…‬
‫אני לא רוצה לשקר.‬
‫התנחלנו כאן בלי רשות.‬
‫סליחה. פשוט לא היה לנו לאן ללכת.‬
‫אבל אנחנו עוזבות עכשיו.‬
‫הייזל?‬
‫רגע.‬
‫לאן תלכו?‬
‫בסדר, אתן יכולות…‬
‫להישאר כאן. את יודעת, עד שתמצאו פתרון.‬
‫כאן?‬
‫כן, אתן צריכות מקום מגורים, ולי יש אחד.‬ ‫זה הפתרון המתבקש.‬
‫אלוהים. תודה.‬
‫זה בסדר.‬
‫אני הולכת לספר להייזל.‬
‫בסדר.‬
‫בוא נתחיל לעבוד.‬
‫כן. היי, תקשיב,‬
‫אני לא בטוח שכדאי שהן יישארו כאן.‬
‫למה?‬
‫זה אתר בנייה. זה עלול להיות מסוכן.‬
‫מה, אתה מפחד שהקטנה תנסה לנהוג במלגזה?‬
‫לא, פשוט…‬ ‫-בחייך, יש לה ילדה בת שש.‬
‫אני לא אזרוק אותן לרחוב.‬
‫כן, אתה צודק.‬
‫בסדר. אני הולך לדבר עם מליסה.‬
‫אולי תלך להביא להן אספקה?‬
‫כן, אין בעיה.‬
‫בוקר טוב.‬ ‫-זה יום טוב.‬
‫בהחלט.‬ ‫קשה להאמין שאנחנו סוף סוף עושים את זה.‬
‫אני מרגישה שזו השקעה מוגזמת בלחם וביצים.‬
‫די, אל תהיי שלילית.‬
‫זה הפרנץ' טוסט המפורסם שלי.‬
‫בסדר.‬
‫אני חוזרת בי מהכול.‬ ‫-נכון?‬
‫זה בהחלט שווה את ההשקעה.‬
‫היא לא הייתה מוגזמת?‬ ‫-זה טעים מאוד.‬
‫תקשיבי, אני יודע‬ ‫שאמרת שהכול נגמר בינך ובין ג'יי,‬
‫אבל יש לי הרגשה שהוא לא התגבר עלייך.‬
‫למה?‬
‫כי הוא אמר לי את זה.‬
‫כמו שאמרתי, אתה לא צריך לדאוג לגבי ג'יי.‬
‫אבל אולי כדאי שתדאג‬ ‫לגבי מה שתכננתי לנו היום.‬
‫חשבתי שאמרת שפשוט נירגע.‬
‫כן.‬
‫אה, אתה לא ממש מכיר אותי, נכון?‬
‫לא, אני מעדיפה יום מלא בריגושים‬ ‫על פני יום רגוע.‬
‫בסדר. אז קדימה.‬
‫רק כשאסיים את הפירור האחרון‬ ‫של הטוסט המפונפן שלי.‬
‫- הבר של ג'ק -‬
‫אנחנו כל כך שמחות שחזרת, מל.‬
‫גם אני שמחה.‬
‫אז על מה את עובדת היום?‬ ‫-חשבתי שאסיים את שמלת התינוקת שלי.‬
‫זה מתוק כל כך.‬
‫תפרת עליה ציפור קטנה. זו תוספת חמודה.‬
‫תודה.‬
‫זה מזכיר לי את אימא שלי.‬
‫היא קראה לי "ציפור קטנה".‬
‫וחשבתי שאחרי השרפה,‬ ‫"הציפור הקטנה" של מישהי תזדקק לשמלה.‬
‫זה ממש מתוק מצידך.‬
‫תמשיכי לעוף, מתוקה.‬
‫אז, בנות,‬ ‫תעדכנו אותי בכל הרכילות על העיירה?‬
‫בבקשה, מל. אנחנו לא מרכלות.‬
‫אנחנו רק חולקות חדשות מקומיות מעניינות.‬
‫למשל, האם ידעת שמיוריאל גרה עם קמרון?‬
‫אלה באמת חדשות.‬
‫אל תרמזי שיש בזה משהו מלוכלך.‬
‫אני ישנה בחדר האורחים שלו‬ ‫בזמן שמשפצים את הבית שלי.‬
‫אני חולקת חדר עם אופני הכושר שלו.‬
‫אני מניחה שהבית שלי‬ ‫לא היה מפתה כמו מה שהרופא הטוב הציע לך.‬
‫אולי תפסיקי?‬
‫לא קורה שום דבר ביני ובין…‬
‫קמרון.‬
‫היי.‬ ‫-היי, בנות.‬
‫היי.‬ ‫-מל, אפשר לגנוב אותך לרגע?‬
‫בטח.‬
‫מה קורה?‬
‫שמעתי שדוק הציע לך לחזור למרפאה, והסכמת.‬ ‫-כן.‬
‫נהדר. אנחנו לא מסתדרים בלעדייך.‬
‫כמו שהוכחת כשעזרת לנו שוב ושוב,‬ ‫גם אחרי שעזבת, אז…‬
‫נחמד להפוך את זה לרשמי.‬ ‫-כן.‬
‫אולי עדיף שאניח לנושא,‬
‫אבל רציתי שתדעי‬ ‫שהבנתי שטעיתי לגמרי לגבי ג'ק.‬
‫אני באמת מצטער ששפטתי אותו.‬
‫תודה. אני מעריכה את זה.‬
‫אני מניח שנתראה במשרד.‬ ‫-כן. נתראה במשרד.‬
‫היי, חשבתי לעצור בשוק‬ ‫ולקנות סטייקים לארוחת ערב. נשמע טוב?‬
‫כן, אקנה לנו מרלו נחמד.‬
‫מושלם. ביי, בנות.‬ ‫-ביי.‬
‫יש ירח מלא הלילה.‬
‫הוא אמור להיות מהמם.‬
‫את יודעת מה אומרים על ירח מלא, מיוריאל?‬
‫לא. מה אומרים על ירח מלא, קוני?‬
‫הוא גורם לדברים פרועים לקרות.‬
‫פרועים מאוד.‬
‫אלוהים.‬
‫תמיד חשבתי שהדרך ללב העובדים‬ ‫עוברת דרך קיבתם.‬
‫בריידי הרכיב צוות טוב.‬
‫ותראה את הנוף הזה.‬
‫בעוד כמה חודשים,‬ ‫תיירים מהעיר הגדולה ינהרו לכאן בהמוניהם.‬
‫טוב, בנושא הזה,‬
‫מאחר שייקח קצת זמן עד שהעסק ייפתח רשמית,‬
‫קיוויתי שנוכל לתת לחלק מהמפונים‬ ‫להישאר כאן בינתיים.‬
‫הם ישנים באולם ביה"ס, במכוניות שלהם.‬
‫אני חושבת שזה רעיון נהדר.‬
‫יופי, אגיד להופ שאנחנו לרשותה.‬ ‫-וג'ק…‬
‫ניק סיפר לי על האובדן שלך.‬
‫אני מצטערת כל כך.‬
‫ואני רוצה שתדע‬ ‫שאתה לא צריך לדאוג לגבי שום דבר כאן.‬
‫תודה.‬
‫האמת היא שאני שמח‬ ‫שיש לי משהו אחר להתרכז בו כרגע,‬
‫אז אחרי שאדבר עם הופ‬
‫אתחיל לאסוף את הקבלות ואת החשבוניות.‬
‫למעשה, כבר ביקשתי מבריידי לטפל בזה.‬
‫חשבתי שתרצה לבלות זמן רב ככל האפשר עם מל.‬
‫אל תרגישי שאת צריכה להקל עליי.‬
‫אני רוצה לתרום את חלקי.‬ ‫אני מטפל בחשבונות של הבר כבר שנים.‬
‫אני יודעת שאתה מסוגל.‬
‫אני מניחה‬ ‫שאני פשוט מרגישה שאנחנו משפחה עכשיו,‬
‫ובמשפחה שלי אנחנו דואגים זה לזה.‬
‫תודה. אני מעריך את זה.‬
‫מוכן?‬
‫בואי נתחיל.‬
‫קדימה!‬
‫הנה אני באה!‬
‫כן!‬
‫תעמוד בקצב, פריץ'.‬
‫זהירות בפנייה!‬ ‫-אני מסתדר!‬
‫פריצ'ר, אתה פרוע.‬
‫כן.‬
‫איך קיבלת את השם הזה בכלל?‬
‫אימא שלי הדביקה לי את הכינוי כשהייתי ילד.‬
‫היא אמרה שלא דיברתי הרבה, אבל כשדיברתי,‬
‫אנשים הקשיבו.‬
‫ילד וצאן מרעיתו.‬
‫כן, פחות או יותר.‬
‫זה התחיל כבדיחה, אבל כמו כל כינוי טוב,‬
‫השם תפס.‬
‫אני לא יודע, זה פשוט…‬
‫מתאים לי יותר מהשם האמיתי שלי.‬
‫מה השם האמיתי שלך?‬
‫אנגלברט.‬
‫זה שם ייחודי מאוד.‬
‫כן, זה שם חזק.‬
‫אני צוחק.‬
‫קוראים לי ג'ון.‬
‫בסדר.‬
‫התחלנו עם הבדיחות.‬ ‫-כן, יש לי מיליון כאלה.‬
‫איזה מין ילדה היית?‬
‫פרועה.‬
‫כן, אני בת לשושלת ארוכה של חובבי ריגושים.‬
‫בעיקר כבאים.‬
‫ההורים שלך בטח גאים בך.‬ ‫-כרגע… אני לא בטוחה.‬
‫אבא שלי כועס עליי בגלל ג'יי.‬
‫הוא די מיושן. הוא לא ממש מאמין בגירושים.‬
‫אני עומדת על שלי,‬ ‫ואבא שלי יצטרך להתמודד עם זה.‬
‫כנ"ל לגבי ג'יי.‬
‫היי, מל.‬
‫היי.‬
‫אני יודעת שאת לא מבשלת.‬ ‫אני מזהה את הפלפלים החריפים האלה.‬
‫הופ הבטיחה שהיא לא תשלח לי עוד תבשילים.‬
‫היא הבטיחה שתכין לי תבשיל אם אתן לך את זה.‬
‫ואת חייבת להודות שהתבשילים שלה מעולים.‬
‫נכון. בסדר, תני לי את זה.‬
‫מה שלומך?‬
‫את יודעת, אני מחזיקה מעמד.‬
‫אני פנויה בהמשך היום,‬ ‫אם תצטרכי עזרה עם התבשיל שלך.‬
‫תודה.‬
‫האמת היא שברי, אחותו של ג'ק,‬ ‫הזמינה אותי לשתות אצלה. תצטרפי אלינו.‬
‫זה לא יפריע לה?‬ ‫-לא, היא מתוקה. היא תאהב אותך.‬
‫מה נסגר? זאת לא ליגת חובבנים, אדוני.‬
‫ג'ק סיפר לי שזרקו אותך פעם‬ ‫ממשחק של הדודג'רס.‬
‫עכשיו אני מבין למה.‬
‫טוב, ג'ק סתם מגזים, בסדר? התבקשתי לעזוב.‬
‫בתקיפות.‬
‫ורק שתדע, אני לא התחלתי את השיר הזה.‬
‫הוא גם סיפר לי‬ ‫שאמרת דברים שגרמו למגיש להסמיק.‬
‫הוא הסמיק בגלל הסטרואידים.‬
‫והגיע לו לשמוע כל מילה,‬
‫כי הוא חיפף בדיוק כמו הבחור הזה.‬
‫לא הייתי רוצה להסתכסך איתך.‬
‫אני בספק שזה יקרה.‬
‫תודה על היום.‬
‫ועל הכנפיים.‬
‫כן, ברור. זה המינימום שיכולתי לעשות.‬
‫עזרת לי מאוד בזמן האחרון.‬
‫וזה מביא אותי לשאלה הבאה שלי.‬
‫קיוויתי שאולי תעזור לי עוד פעם אחת.‬
‫טרמפ לשדה התעופה זה הגבול שלי.‬ ‫-לא. למשרד שלי יש קבוצת סופטבול.‬
‫יש לנו משחק מחר,‬
‫ואחד השחקנים שלנו‬ ‫שבר את הרגל במסיבת רווקים בנאשוויל.‬
‫קיוויתי שאולי תחליף אותו.‬ ‫-את צריכה שחקן חיזוק.‬
‫איך אפשר לסרב לפרצוף הזה?‬
‫כן. בסדר, אעשה את זה.‬ ‫-כן?‬
‫יש!‬ ‫-כן. רוצה עוד בקבוק?‬
‫כן, אם אתה קם.‬ ‫-בסדר.‬
‫תודה.‬
‫- בריידי: אני מצטער על מה שקרה.‬ ‫אני מקווה שתסלחי לי. -‬
‫אז כל הקרוואנים מחוברים לחשמל?‬ ‫-כן, הכול מוכן.‬
‫ג'ק.‬ ‫-תזמון טוב.‬
‫אתן רוצות ללוות משפחות לקרוואנים?‬
‫אני אעשה את זה.‬
‫אבירים על סוס לבן.‬
‫תודה, בנים.‬
‫הכול טוב.‬
‫אתה עושה דבר ממש נהדר, ג'ק.‬
‫טוב, בקלות יכולתי להיות במצבם.‬
‫ותודה שטיפלת בכל החשבוניות‬ ‫ובהזמנות הרכישה.‬
‫מה זאת אומרת?‬
‫מליסה אמרה שאתה מארגן‬ ‫את כל הקבלות על חומרי הגלם‬
‫ומחשב את עלויות העבודה.‬
‫נכון. כן, ברור.‬
‫בקושי ישנתי בלילה, אני לא מרוכז.‬
‫אבל אני מטפל בזה. החשבונות מסודרים.‬
‫אם אתה צריך שאעבור עליהם…‬ ‫-היי, ג'ק?‬
‫יש להם שאלה בנוגע למזגן.‬ ‫תראה לנו איך הוא עובד?‬
‫כן, אני כבר בא.‬
‫תודה.‬ ‫-כן.‬
‫אני מטפל בזה, אל תדאג.‬
‫אני הולך לעזור למשפחה הבאה.‬ ‫היי, חברים, בואו. הקרוואן שלכם משמאל.‬
‫זה היה יום מדהים.‬
‫את ממש נהנית להוציא אותי מאזור הנוחות שלי.‬
‫כן. הרבה יותר טוב מיום מרגיע, נכון?‬
‫טוב, עכשיו תורי‬ ‫להוציא אותך מאזור הנוחות שלך.‬
‫אני רוצה לדעת מה באמת קרה בינך ובין ג'יי.‬
‫שיחה עמוקה ואמיתית היא…‬
‫לא משהו שאני רגילה אליו.‬
‫טוב, אפשר להתקדם לאט.‬
‫טוב…‬
‫פגשתי את ג'יי בקורס הכשרת כבאים.‬
‫וכמו שאתה יכול לדמיין,‬
‫האווירה שם די אינטנסיבית.‬ ‫בייחוד אם את אישה.‬
‫הייתי האישה היחידה, וזה הפריע‬ ‫לכל שאר הבחורים בקורס חוץ מג'יי.‬
‫הוא היה נחמד.‬
‫שחצן, אבל מתוק.‬
‫חשבתי בטעות שהיהירות שלו היא ביטחון עצמי.‬
‫רק אחרי שהתחתנו‬ ‫הבנתי שהוא מסווה את חוסר הביטחון שלו.‬
‫אז כמה זמן אחרי שהתחתנתם המצב התחיל…‬
‫בשנה השביעית.‬
‫המשבר פרץ כש…‬
‫שנינו הגשנו מועמדות לתפקיד ראש צוות.‬
‫ג'יי היה תחרותי.‬
‫הוא התחיל לזלזל בי מול הצוות,‬
‫ובגלל שהוא גבר ואני לא,‬
‫האמינו לו כשהוא אמר שאני חלשה מדי לתפקיד.‬
‫וג'יי קיבל את הקידום במקומך.‬
‫כן. ואז הוא ביקש ממני לפרוש מכבאות.‬
‫להישאר בבית כדי שנוכל להקים משפחה.‬
‫פשוט לא הבנתי למה דווקא אני צריכה להתפטר.‬
‫אני מצטער שהוא עשה לך את זה.‬ ‫-ג'יי רצה שאוותר על החלומות שלי.‬
‫סירבתי.‬
‫הוא ביקש להתגרש.‬
‫איך את מסוגלת להמשיך לעבוד איתו‬ ‫אחרי כל זה?‬
‫היית בנחתים. אתה יודע מה זה‬ ‫לא להסתדר עם אחד מחברי הצוות שלך.‬
‫כן, אתה מתעלם מהבעיות האישיות שלך‬ ‫למען טובת הכלל.‬
‫כן.‬ ‫-כן, אבל זה עובד רק לזמן מוגבל.‬
‫מגיע לך לקבל את מה שאת רוצה.‬
‫כל הגברים בחיי גורמים לי להרגיש‬ ‫שמותר לי לדבר רק אם אני עומדת מאחוריהם.‬
‫טוב, איתי את יכולה לעמוד איפה שאת רוצה.‬
‫רק תחזיקי לי את היד כשאת עושה את זה.‬
‫אז כמה זמן נשאר לי איתך?‬
‫אני עדיין מחכה לשמוע.‬
‫נגרום לזה לעבוד אם נרצה.‬
‫- אני מצטער על מה שקרה.‬ ‫אני מקווה שתסלחי לי. -‬
‫היי.‬
‫אני בדיוק בדרך הביתה.‬ ‫רציתי לבדוק אם אתן צריכות עוד משהו.‬
‫נראה לי שעשית מספיק ליום אחד.‬ ‫הייזל כבר נרדמה.‬
‫סבבה.‬
‫בסדר, שיהיה לילה טוב.‬
‫היי, בריידי?‬
‫יש לך זמן לבירה?‬
‫זה המינימום שאני יכולה להציע‬ ‫אחרי כל מה שעשית למעננו.‬
‫כן.‬
‫כן, בטח.‬
‫אני לא ממהר לשום מקום.‬
‫זה יהיה מדהים.‬
‫נשאת פעם נאום חוצב להבות‬ ‫כמו ב"בחורים טובים"?‬
‫כן, ברור. רוב התיקים שלי מסתיימים‬ ‫במונולוגים מהסרטים על אמת ועל כבוד.‬
‫באמת?‬ ‫-לא.‬
‫רוב התיקים שלי אפילו לא מגיעים למשפט.‬ ‫הם פשוט מסתיימים בבוררות.‬
‫רואה? אמרתי לך שתסתדרו. נכון שאמרתי לך?‬
‫טוב, צדקת.‬
‫אני ממש שמחה שאתן כאן.‬ ‫הייתי צריכה לבלות עם חברות.‬
‫גם אני.‬
‫בריידי ואני נפרדנו.‬
‫מה? באופן רשמי?‬
‫כן.‬
‫מתוקה, אני מצטערת.‬
‫גברים.‬
‫טוב, קל לך לומר.‬
‫לא, אני די שמחה‬ ‫שאני לא היחידה כאן שמדוכאת.‬
‫אוי, לא. מה קרה?‬
‫אני פשוט מרגישה רע בגלל כל מה שקרה בשרפה.‬
‫אווה, זה לא היה בשליטתך.‬
‫זה לא לגמרי נכון.‬
‫היה לי התקף אנדו בזמן השרפה.‬
‫מרוב כאב נפלתי וחטפתי מכה בראש.‬
‫טוב, עדיין נשמע שזו לא אשמתך.‬
‫אם הייתי מחליטה‬ ‫על תוכנית טיפולית מוקדם יותר,‬
‫אולי לא הייתי מסכנת את אחותי.‬
‫אווה, גם עם תוכנית טיפולית,‬ ‫אין שום ערובה שלא היית סובלת מכאבים.‬
‫בסדר? לא עוזר לחשוב ככה.‬
‫כן.‬
‫וקלואי בטוחה. זה כל מה שחשוב.‬ ‫-כן.‬
‫אני פשוט צריכה לשחרר.‬
‫כן!‬ ‫-כן!‬
‫כן.‬
‫למזלי, יש הלילה ירח מלא,‬
‫וזה הזמן המושלם‬ ‫לשחרר את מה שכבר לא מועיל לי.‬
‫יש לך בור אש?‬ ‫-כן.‬
‫בסדר. אנחנו צריכות קריסטל, מחברת ועט.‬
‫יש לך קריסטל?‬ ‫-לא.‬
‫בסדר.‬
‫בבקשה תגידי לי שלא ניילל לירח.‬
‫היא מפורטלנד. מה אני יכולה להגיד?‬
‫היי.‬ ‫-היי.‬
‫איך הלך לך בריאיון?‬
‫טוב, ברט שאל אותי כמה שאלות‬ ‫שלא ידעתי לענות עליהן,‬
‫ואז אשתו נתנה לי את הפאי הזה, אז…‬
‫נראה לי שלא הלך משהו.‬
‫זה היה נחמד מאוד מצד שירלי.‬ ‫אני מצטער שלא קיבלת את העבודה.‬
‫זה בסדר. ברט אמר שייקח אותי כשוליה.‬
‫יהיה מגניב ללמוד לשפץ מכונית קלאסית.‬ ‫-כן.‬
‫אז…‬
‫אתה מחפש עבודה.‬
‫זה אומר שאתה מתכנן‬ ‫להישאר כאן בווירג'ין ריבר?‬
‫כן.‬
‫אתה יודע שרציתי לטייל,‬ ‫אבל ליזי התחילה עבודה חדשה, אז זה יחכה.‬
‫טוב, לא תשמע תלונות ממני.‬
‫אני שמח מאוד שאתה כאן.‬
‫גם אני.‬
‫ו…‬
‫אני לא רוצה ללחוץ עליך…‬
‫אבל סבתא רוז התקשרה הבוקר.‬
‫היא שאלה אם היא יכולה לבוא לביקור.‬
‫היא ממש רוצה לפגוש את ליזי,‬ ‫לראות את החיים שלי כאן, לראות אותך.‬
‫אני חושב שהשרפה הפחידה אותה.‬
‫אז היא חשבה לבוא מחר,‬ ‫אבל רק אם זה בסדר מבחינתך.‬
‫אני יודע ששניכם לא דיברתם‬ ‫על מה שקרה עם אבא שלי, אז…‬
‫לא. לא דיברנו.‬
‫אבל אולי הגיע הזמן שנדבר.‬
‫אולי תיתן לי לדבר על זה עם הופ?‬
‫באמת?‬ ‫-כן.‬
‫בסדר. תודה, אני…‬
‫אני יודע שזה מצב מסובך.‬
‫תודה רבה שאתה שוקל את זה.‬
‫אני אשים את זה במקרר.‬
‫אז מי הפעיל את אזעקת האש?‬
‫חבר שלי אליאס. הוא כעס כי קיבלתי‬ ‫את התפקיד הראשי ב"חנות קטנה ומטריפה".‬
‫רגע. היית סימור?‬
‫לא, הייתי הצמח.‬
‫אז האזעקה מצלצלת,‬ ‫אני יוצא מתחפושת הצמח הענקית שלי‬
‫ועומד על הבמה בתחתונים צמודים‬
‫מול אולם מלא באנשים.‬
‫למה?‬ ‫-כי היה חם נורא בתוך התחפושת.‬
‫אז מה עשית?‬
‫פינו את בית הספר, ועמדתי בחוץ בתחתונים,‬
‫ובכל פעם שמישהו צחק או הצביע,‬ ‫קדתי קידה קטנה.‬
‫בסדר, אז ידעת להתמודד עם בעיות בחן כבר אז.‬
‫לפעמים אני מפשל קצת,‬
‫כמו עם דוק.‬
‫וכל המצב הזה עם מל.‬
‫בדיוק עברתי לכאן ונפרדתי מארוסתי לשעבר,‬
‫ואז פגשתי את מל,‬ ‫והיא הייתה ההפך הגמור ממישל.‬
‫אז חשבתי שאני רוצה להיות איתה,‬
‫אבל זה לא היה קשור למל.‬
‫אף פעם לא היה בינינו קשר כזה.‬
‫אז מה אתה מחפש עכשיו?‬
‫כלומר, קשה למצוא קשרים אמיתיים.‬
‫כן, ו…‬
‫הם יכולים להפתיע אותך.‬ ‫-ליפול עליך בבום.‬
‫בדיוק כשאתה לא מצפה לזה.‬
‫אני מצטער, אבל אני…‬
‫אני לא יכול לעשות את זה.‬
‫חשבתי שאתה…‬
‫לא, אני רוצה לעשות את זה,‬
‫אבל הבטחתי לדוק שאהיה יותר מקצועי ו…‬
‫טוב, אנחנו…‬
‫עובדים יחד.‬
‫נכון, כן.‬
‫אני מבינה.‬
‫באמת.‬
‫אבל זה יהיה עצוב מאוד אם…‬
‫הנשיקה הראשונה שלנו תהיה גם האחרונה.‬
‫לילה טוב, ד"ר הייק.‬
‫ארוחת הערב מוכנה.‬
‫היי, חתיך.‬ ‫-היי.‬
‫תראה את זה.‬
‫אתה מתוק.‬
‫אני יכול להיות.‬
‫איך הלך היום?‬
‫מדהים.‬
‫ידעתי שתושבי וירג'ין ריבר‬ ‫ימשיכו לתמוך זה בזה.‬
‫זה נותן לי אנרגיה.‬
‫כן.‬
‫איך היה היום שלך?‬
‫דני אמר לי שרוז רוצה לבוא לבקר.‬
‫באמת?‬
‫מתי?‬ ‫-מחר.‬
‫ואני שוקל את זה.‬
‫אם זה בסדר מבחינתך, כמובן.‬
‫אתה רציני, ורנון?‬
‫על מה תדברו?‬
‫על העובדה שהיא הסתירה ממך‬ ‫את הבן שלך במשך 50 שנה?‬
‫שהיא זייפה את מותה?‬
‫אני יודע,‬
‫אבל דני הוא חלק מחיינו עכשיו,‬
‫ואני אצטרך להתמודד עם זה במוקדם או במאוחר.‬
‫אז אני מניחה‬ ‫שמחר סוף סוף אפגוש את רוז מילר.‬
‫ברור.‬ ‫-נכון?‬
‫המקום הזה יפהפה.‬
‫כן.‬
‫תודה רבה שעזרת לי להתמקם כאן.‬
‫אל תודי לי עדיין.‬
‫אני די בטוח שהאגם רדוף רוחות.‬
‫רגע.‬
‫ברצינות?‬
‫אני סתם צוחק איתך.‬
‫אחרי כל מה שקרה,‬
‫אגם רדוף רוחות נשמע די כיף.‬
‫את עושה כל מה שאת יכולה בשביל הבת שלך.‬
‫הלוואי שאימא שלי הייתה כזאת.‬
‫היא עזבה כשהייתי בערך בגיל של הייזל.‬
‫גם אבא שלי לא היה נהדר.‬
‫הוא היה אדם אכזרי.‬
‫בייחוד כלפי אימא שלי.‬
‫כן.‬
‫הוא התאכזר גם אלייך?‬ ‫-כן.‬
‫כשהייתי בת 15,‬
‫לא יכולתי לסבול את זה יותר.‬
‫הייתי חייבת לעשות משהו,‬ ‫אז דקרתי אותו ברגל עם סכין הציד שלו.‬
‫הוא לא ניסה שוב להרביץ לי…‬
‫או לאימא שלי.‬
‫אלוהים.‬
‫אני כל כך מצטער.‬
‫אחרי שהייזל נולדה, עזבתי.‬
‫לא רציתי שהיא תגדל במחשבה‬ ‫שככה גברים מתנהגים.‬
‫לא כולם כמוך.‬
‫אני צריך ללכת.‬
‫כבר מאוחר, וכדאי שאישן קצת.‬
‫תודה על הבירה ועל השיחה.‬
‫לילה טוב, בריידי.‬
‫כן.‬
‫לילה טוב, לארק.‬
‫לחיי הירח המלא ולחיי השחרור.‬
‫לחיי השחרור.‬ ‫-לחיי השחרור.‬
‫אז מה אנחנו כותבות במחברות האלה?‬
‫אנחנו נכתוב את כל הדברים שמטרידים אותנו,‬ ‫ואז נשרוף אותם.‬
‫ואז ניתן לירח לרפא אותנו‬ ‫ולהכניס אנרגיה טובה לחיים שלנו.‬
‫בסדר.‬ ‫-בסדר.‬
‫בסדר. עכשיו…‬
‫שלום, רגשות אשמה.‬
‫אני לא אשמה באובדן החווה.‬
‫שלום, בריידי.‬
‫הלוואי שזה היה נגמר אחרת.‬
‫חשבתי שאולי, אני לא יודעת…‬
‫נרפא זה את זה.‬
‫תורך.‬ ‫-תורי.‬
‫בסדר.‬
‫אני רוצה לשחרר את…‬
‫הפחד שלי.‬
‫הפחד שלי מ…‬
‫לנסות שוב ולחוות אובדן נוסף.‬
‫סליחה, אני לא…‬
‫אני מבינה, זו רק חתיכת נייר, ואני אמורה…‬
‫אני פשוט לא מסוגלת. אני…‬
‫אני פשוט…‬ ‫-אני כל כך מצטערת.‬
‫לא התכוונתי לגרום לך להרגיש רע.‬ ‫-לא, זה בסדר.‬
‫כלומר, חשבתי שאני מתחילה‬ ‫להתגבר על זה, באמת. אני פשוט…‬
‫אני בבלגן. אני לא…‬
‫לא. אין צורך להתנצל.‬
‫אם לא נעזור לך כשאת בשפל…‬ ‫-אנחנו לא ראויות לך כשאת בשיא.‬
‫כן.‬
‫תודה.‬
‫אני חושבת ש…‬
‫הצלחתי להתגבר על האובדן בפעמים הקודמות כי…‬
‫הייתה לי תקווה שבפעם הבאה זה יהיה שונה.‬
‫אבל זו הייתה אמורה להיות "הפעם הבאה" שלי.‬
‫וזה לא קרה.‬
‫ואני פשוט חושבת‬ ‫שאני לא יכולה להאמין בזה יותר.‬
‫אכפת לך לרדת מהאופנוע שלי?‬
‫אתה פה די מאוחר.‬
‫עושה לילות כימים?‬
‫אני רק מוודא שכולם מסודרים ושהכול נעול.‬
‫מליסה מעריכה את העובדה‬ ‫שהכול עבר חלק היום בזכותך.‬
‫גם אני.‬
‫יופי.‬
‫תודה.‬
‫עם זאת, ג'ק מבקש לראות את ספרי החשבונות.‬
‫אנחנו רוצים שתוודא‬ ‫שהוא לא יראה שום דבר שיעורר את חשדו.‬
‫טוב, אני לא יכול לזייף את החשבונות‬ ‫אם אני לא יודע מה באמת קורה.‬
‫תספר לי או לא?‬
‫תרים את החולצה.‬
‫מה?‬
‫החולצה שלך.‬
‫למה?‬
‫אתה יודע למה.‬
‫מה, אתה חושב שיש לי מכשיר הקלטה?‬
‫זה בדיוק מה שאני חושב.‬
‫כדי שזה יעבוד,‬ ‫שניכם צריכים להתחיל לבטוח בי.‬
‫מרוצה?‬
‫היי.‬
‫איך היה היום שלך? המשפחות עברו לקרוואנים?‬
‫כן.‬
‫היה טוב לעזור.‬
‫כן.‬
‫אני מכירה את ההרגשה.‬
‫אני חוזרת למרפאה.‬
‫כמובן.‬
‫מותק, זה נהדר.‬
‫אני מבין למה עזבת, אבל…‬
‫אני בטוח שכשניכנס להיריון,‬
‫תמצאי דרך להמשיך לעבוד כל עוד תרצי.‬
‫ג'ק, אני…‬
‫אני חושבת שסיימתי.‬
‫מה זאת אומרת?‬
‫אני לא יכולה לנסות שוב.‬
‫אבל חשבתי…‬ ‫-אני יודעת. אני מצטערת, פשוט…‬
‫זו הייתה…‬
‫חוויה סוחטת רגשית, ואני…‬
‫אני עייפה כל כך.‬
‫אני עייפה מהמעגל הזה של תקווה ושברון לב‬
‫שחוזר על עצמו שוב ושוב. ואני…‬
‫אני לא יכולה לעשות את זה.‬
‫אני סיימתי.‬